CELEX: 32014D0323
Language: et
Date: 2014-05-19 00:00:00
Title: 2014/323/EL: Nõukogu otsus, 19. mai 2014 , millega tunnistatakse kehtetuks otsus 2010/371/EL, millega lõpetatakse AKV-ELi koostöölepingu artikli 96 kohane nõupidamine Madagaskari Vabariigiga

4.6.2014   
            
            
               ET
            
            
               Euroopa Liidu Teataja
            
            
               L 165/51
            
         NÕUKOGU OTSUS,
   19. mai 2014,
   millega tunnistatakse kehtetuks otsus 2010/371/EL, millega lõpetatakse AKV-ELi koostöölepingu artikli 96 kohane nõupidamine Madagaskari Vabariigiga
   
      (2014/323/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000, (1) mida on muudetud Luxembourgis 25. juunil 2005 (2) ja Ouagadougous 22. juunil 2010 (3) („AKV-ELi partnerlusleping”), eriti selle artiklit 96,
   võttes arvesse nõukogus kokku tulnud liikmesriikide valitsuste esindajate sisekokkulepet AKV-EÜ partnerluslepingu rakendamiseks võetavate meetmete ja järgitavate menetluste kohta, (4) eriti selle artiklit 3,
   võttes arvesse Euroopa Komisjoni ettepanekut,
   liidu välisasjade ja julgeolekupoliitika kõrge esindaja nõusolekul
   ning arvestades järgmist:
   
               (1)
            
            
               Nõukogu otsus 2010/371/EL (5) võeti vastu selleks, et rakendada asjakohaseid meetmeid pärast kõnealuse lepingu artiklis 9 nimetatud oluliste osade rikkumist.
            
         
               (2)
            
            
               Kõnealuste meetmete kohaldamisaega pikendati nõukogu otsusega 2011/324/EL (6) kuni 6. detsembrini 2011 ning seda muudeti ja pikendati nõukogu otsusega 2011/808/EL (7) kuni 5. detsembrini 2012. Nõukogu 3. detsembri 2012. aasta otsusega 2012/749/EL (8) pikendati kõnealuste meetmete kohaldamisaega ajani, kui nõukogu otsustab komisjoni ettepaneku põhjal, et usaldusväärsed valimised on toimunud ja et Madagaskaril on taastatud põhiseaduslik kord.
            
         
               (3)
            
            
               Parlamendi- ja presidendivalimised toimusid Madagaskaris vastavalt 25. oktoobril ja 20. detsembril 2013 ning tulemused kuulutati ametlikult välja vastavalt 17. jaanuaril ja 6. veebruaril 2014 ning uued valitud institutsioonid on alustanud tööd, mis näitab, et Madagaskaris on põhiseaduslik kord taastatud. 7. veebruaril 2014 väljendas liidu välisasjade ja julgeolekupoliitika kõrge esindaja valimisprotsessi kulgemise üle rahulolu ja heameelt.
            
         
               (4)
            
            
               Otsuse 2011/808/EL lisas sätestatud tingimused on täidetud, sealhulgas usaldusväärsete parlamendi- ja presidendivalimiste toimumine, ametlike tulemuste väljakuulutamine ning uute valitud institutsioonide töölehakkamine, mis näitavad, et Madagaskaris on põhiseaduslik kord taastatud. Otsus 2010/371/EL tuleks seetõttu kehtetuks tunnistada,
            
         ON VASTU VÕTNUD KÄESOLEVA OTSUSE:
   Artikkel 1
   Nõukogu otsus 2010/371/EL tunnistatakse kehtetuks.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 19. mai 2014
      
         
            Nõukogu nimel
         
         
            eesistuja
         
         C. ASHTON
      
   
   
      (1)  EÜT L 317, 15.12.2000, lk 3.
   
      (2)  Leping, millega muudetakse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27).
   
      (3)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).
   
      (4)  EÜT L 317, 15.12.2000, lk 376.
   
      (5)  Nõukogu 7. juuni 2010. aasta otsus 2010/371/EL, millega lõpetatakse AKV-ELi koostöölepingu artikli 96 kohane nõupidamine Madagaskari Vabariigiga (ELT L 169, 3.7.2010, lk 13).
   
      (6)  Nõukogu 30. mai 2011. aasta otsus 2011/324/EL, millega pikendatakse otsuse 2010/371/EL (millega lõpetatakse AKV-ELi koostöölepingu artikli 96 kohane nõupidamine Madagaskari Vabariigiga) kehtivusaega (ELT L 146, 1.6.2011, lk 2).
   
      (7)  Nõukogu 5. detsembri 2011. aasta otsus 2011/808/EL, millega muudetakse ja pikendatakse otsuse 2010/371/EL (millega lõpetatakse AKV-ELi koostöölepingu artikli 96 kohane nõupidamine Madagaskari Vabariigiga) kohaldamisaega (ELT L 324, 7.12.2011, lk 1).
   
      (8)  Nõukogu 3. detsembri 2012. aasta otsus 2012/749/EL, millega pikendatakse otsuse 2010/371/EL (millega lõpetatakse AKV-ELi koostöölepingu artikli 96 kohane nõupidamine Madagaskari Vabariigiga) kohaldamisaega (ELT L 333, 5.12.2012, lk 46).